e-Demokraatia trükises (autor Kristina Reinsalu) on esitatud valik häid tavasid ja juhiseid, mille eesmärk on hõlbustada Euroopa Nõukogu e-demokraatia soovituste rakendamist. Parimad praktikad on kogutud Euroopa riikidest nii ankeetküsitluse kui ka veebivaatluse teel. Uuringuandmed näitavad, et nii demokraatia kui e-demokraatia strateegilise planeerimise  ja haldamise korraldus erineb riigiti märkimisväärselt. Üldjoontes jagunevad haldamismudelid kaheks: tsentraliseeritud mudel, mida kasutatakse, näiteks, Austrias, Sloveenias ja Šveitsis ning detsentraliseeritud mudel, mis on kasutusel Norras, Eestis, Lätis, Taanis ja Hispaanias. Ainult mõnel üksikul riigil on vastu võetud või koostamisel spetsiaalne e-demokraatia poliitikadokument. Konkreetsetest e-demokraatia rakendustest on trükises toodud näiteid nii keskvalitsuse kui ka kohalikult tasandilt.